bse
డెరివేటివ్‌ కాంట్రాక్టుల సిరీస్‌ కీలకం
ముంబై, సెప్టెంబరు 25: దేశీయ స్టాక్‌ మార్కెట్లపై సెప్టెంబరునెల డెరివేటివ్స్‌ సిరీస్‌ ముగింపుప్రభావం కనిపించను న్నది. ఫ్యూచర్స్‌ అండ్‌ ఆప్షన్స్‌ గురువాంర 29వ తేదీతో ముగుస్తాయి. దీనితోట్రేడర్లు అక్టోబరు సిరీస్‌ కు తమతమ స్థాయిలను బదలాయించుకునేందుకు ప్రాధాన్యత ఇస్తారు. దీనివల్ల మార్కెట్లు హెచ్చు తగ్గులకులోనయ్యే అవకాశంఉంది. ప్రపంచ వ్యాప్తం గా ఇన్వెస్టర్లు ఎంతో ఆసక్తి చూపిన ఫెడ్‌రిజర్వు, బ్యాంక్‌ ఆఫ్‌ జపాన్‌ సమీక్షలు స్థిరంగా ఉన్నాయి. ప్రపంచ మార్కెట్లపరిస్థితులు కూడా దేశీయంగా మార్కెట్‌ ధోరణులను ప్రభావితం చేయవచ్చునని నిపుణుల అంచనా. మరోపక్క విదేశీ సంస్థాగత పెట్టుబడులకు ప్రాధాన్యం ఉందని నిపుణుల అంచ నా. ఇటీవల దేశీయ స్టాక్స్‌లో నిరంతరంగా పెట్టుబ డులు పెడుతూ వచ్చిన ఎఫ్‌ఐఐలు గత వారం చివ ర్లో అమ్మకాలు చేపట్టారు. అంటే తమ పెట్టుబడు లను కొంత వెనక్కి తీసుకున్నారు. శుక్రవారం ఒక్కరోజే కరెన్సీ విభాగంలో 300 కోట్ల విలువైన పెట్టుబడులు వెనక్కితీసుకుంటే దేశీయ ఫండ్స్‌ మాత్రం 496 కోట్లు పెట్టుబడులు పెట్టాయి. ఇక 28వ తేదీ బుధవారం అల్జీరియాలో నాన్‌ఒపెక్‌ దేశం రష్యావంటి దేశాలతో ఒపెక్‌ దేశాలు నిర్వ హించే సమావేశం కీలకంగా మారుతోంది. రెండేళ్లు గా పతనంలో ఉన్న ముడిచమురు ధరలకు స్థిర త్వం కల్పించేందుకు సౌదీ అరేబియా, రష్యాలు ప్రతిపాదించిన సంగతి తెలిసిందే. ఇందుకు చమురు ఉత్పత్తిపై నియంత్రణ విధించాలని వెల్లడించాయి. ఇందుకువీలుగా చమురు ఉత్పత్తిలో ప్రధాన దేశాల న్నింటినీ సమావేశపరుస్తున్నాయి. ఈ ఏడాది ఏప్రిల్‌లోనూ ఇలాంటిప్రనయత్నాలు జరిగినప్పటికీ విజయవంతం కాలేదు. సరిగ్గా ఇవే అంచనాలు తాజాగా బలపడటంతో ఉన్నట్టుండి చమురు ధరలు శుక్రవారం నాలుగుశాతం పతనం అయ్యాయి.
ఈ నేపథ్యంలో ముడిచమురుధరలు కూడా దేశీయ మార్కెట్‌ధోరణులను నిర్ణయిస్తాయి. ఇక వర్షపాతం జోరుగా ఉంది. వాతావరణశాఖ అంచనాల ప్రకారం సాధారణ సగటుకంటే ఎక్కువ వర్షపాతం నమోదయింది. దీనివల్ల వ్యవసాయ రంగానికి ఎంతోమేలు జరుగుతుందని, గ్రామీణ ప్రాంతాల్లో వినిమయ శక్తి పెరుగుతుందని అంచనా. అందువల్ల వినియోగరంగ ఉత్పత్తి కంపెనీలకు ఆటోమొబైల్‌, జ్యుయెలరీ రంగా నికి మంచి భవిష్యత్తు ఉంటుందని అంచనా. అలాగే అంతర్జాతీయంగా చూస్తే ఈ వారం అమెరికా కొత్త గృహాల విక్రయాలు, వినియోగ దారుల సూచి వంటి గణాంకాలు వెలువడుతు న్నాయి. రెండోత్రైమాసిక స్థూల దేశీయోత్పత్తి గణాంకాలపై కూడా ఇన్వెస్టర్లు దృష్టిపెట్టే అవకాశం ఉంది. వీటితోపాటు డాలరుతో రూపాయి మారకం విలువలు ప్రభుత్వపరంగా స్థూల ఆర్థికవ్యవస్థలో చోటు చేసుకునే పరిణా మాలు, భారత్‌ పాక్‌ అనిశ్చితి ధోరణులు వంటివి మార్కె ట్లపై ప్రభావం చూపిస్తాయని అంచనా.